เรื่องร้องเรียน: พื้นถนน ตรงก่อนถึงสี่แยกไฟแดง แยกหมอเหล็ง (มาจากทางถนนศรีอยุธยา) ถนนเคยมีการขุดวางท่อแล้วกลบกลับไม่ดีเป็นแอ่งใหญ่มากและผิวไม่เรียบขนาดชลอมายังต้องเบรคเกือบหยุด แถมเป็นหน้าไฟแดงด้วยทำให้รถเคลื่อนตัวช้าอยากให้มีผู้รับผิดชอบแก้ไขครับ ขุดแล้วไม่เคยซ่อมให้เหมือนเดิมเลย นะครับ นะครับ
การดำเนินการของเจ้าหน้าที่: ตามภาพถ่ายที่ร้องเรียน บริเวณดังกล่าวเป็นโครงการก่อสร้างระบบระบายน้ำเพื่อแก้ไขปัญหาน้ำท่วมบริเวณถนนศรีอยุธยาและถนนพระรามที่ 6 ผู้รับจ้างได้ดำเนินการบางส่วน ซึ่งยังเหลือเนื้องานตามปริมาณงานซึ้งผู้รับจ้างจะต้องดำเนินการอีกโดยกองระบบท่อระบายน้ำ สำนักการระบายน้ำ จะเร่งรัดการดำเนินงานทั้งโครงการให้แล้วเสร็จโดยเร็วขออภัยในความไม่สะดวกและขอขอบคุณที่แจ้งปัญหาให้ทราบ
ความเห็นของผู้แจ้ง: เห็นปิดคาราคาซังมาเป็นปีไม่ทราบจะดำเนินการอีกกี่ชั่วอายุคนครับ แผนงานไม่มีเลยหรือว่าจะเสร็จเมื่อไหร่ สงสารคนขี่มอเตอร์ไซแทบล้มกันทุกคน
พื้นที่: แขวงถนนพญาไท เขตราชเทวี กรุงเทพมหานคร